கேள்வி: விஜயநகரம் கோட்டை பற்றி தகவல் சொல்.
பதில்: விஜயநகரம் கோட்டை (''Vizianagaram Fort'') தென்னிந்தியா வடகிழக்கு ஆந்திரப் பிரதேசம் உள்ள விஜயநகரம் (தெலுங்கு மொழி பொருள்: "வெற்றியின் நகரம்") நகரில் 18 ஆம் நூற்றாண்டின் ஆரம்பத்தில் கட்டப்பட்டது. இதை 1713 இல் விஜயநகரத்தின் மகாராசாவான விஜய ராம ராஜு கட்டினார். சதுர வடிவ கோட்டையில் இரண்டு முக்கிய வாயில்கள் உள்ளன. அவற்றில் பிரதான நுழைவு வாயில் ("நகர் கானா") விரிவான கட்டடக்கலை அம்சங்களைக் கொண்டுள்ளது. கோட்டைக்குள் பல கோவில்கள் மற்றும் அரண்மனைகள் மற்றும் ஒரு வெற்றி கோபுரம் உள்ளன.
கேள்வி: விஜயநகரம் கோட்டை - இருப்பிடம் பற்றி நீங்கள் என்ன அறிந்துள்ளீர்கள்?
பதில்: இந்தக் கோட்டை வங்காள விரிகுடா சுமார் விலகியும், விசாகப்பட்டினம் வடமேற்கிலும் உள்ள விஜயநகரம் அமைந்துள்ளது.
கேள்வி: விஜயநகரம் கோட்டை - வரலாறு பற்றி நீங்கள் என்ன அறிந்துள்ளீர்கள்?
பதில்: விஜயநகரம் கோட்டை 1713ஆம் ஆண்டில் விஜயநகரத்தின் மகாராஜா விஜய ராம ராஜூவினால்(1671–1717) ஐந்து ''விஜயங்கள்'' (தெலுங்கு மொழி பொருள்: "வெற்றியின் அறிகுறிகள்") இருக்க வேண்டிய இடத்தில் கட்டப்பட்டது. கோட்டைக்கான இடம் மகாராஜாவுக்கு ஒரு முஸ்லிம் துறவி மகாபூப் வள்ளி பரிந்துரைத்தார். அவர் அந்த காட்டில் தவம் செய்து கொண்டிருந்தார். இந்து நாட்காட்டி ''விஜயா'' என அழைக்கப்படும் ஆண்டில், செவ்வாய்க்கிழமை விஜயதசமி போது கோட்டையின் அடித்தளமிட்ட விழா நடைபெற்றது.
கேள்வி: விஜயநகரம் கோட்டை - அம்சங்கள் பற்றி தகவல் சொல்.
பதில்: கல்லால் கட்டப்பட்ட இந்தக் கோட்டை பக்க சதுர வடிவத்திலும், உயரத்திலும் உள்ளது. மேலே உள்ள சுவரின் அகலம் 8 முதல் 16 மீட்டர் வரை மாறுபடும். கோட்டையின் நான்கு மூலைகளிலும் கற்களால் ஆன கொத்தளம் வடிவத்தில் கோட்டைகள் உள்ளன. கோட்டைக்குள் நுழைவதற்கு இரண்டு வாயில்கள் உள்ளன. கிழக்கிலிருந்து கோட்டை நுழைவு "நகர் கானா" என்று அழைக்கப்படும் பிரதான வாயில் ஆகும். இது நேர்த்தியான கட்டடக்கலை வடிவமைப்புகளைக் கொண்டுள்ளது. மேற்கு நோக்கிய வாயில் சிறியது ஆனால் பிரதான வாயிலை ஒத்த கட்டடக்கலை அம்சங்களைக் கொண்டுள்ளது. கோட்டையைச் சுற்றி ஒரு அகழி உள்ளது. இரண்டு பிரதான வாயில்கள் தவிர, கோட்டைக்குள் பல கோவில்கள் மற்றும் நினைவுச்சின்னங்கள் உள்ளன. அனுமன் கோயில், மற்றும் கோட்டையின் பாதுகாவல் தெய்வமான "கோட்டா சக்டோ" என்று அழைக்கப்படும் லட்சுமி (இந்துக் கடவுள்) கோயில் ஆகியவை இங்குள்ள இரண்டு முக்கியமான கோயில்கள் ஆகும். எந்தவொரு யுத்த பிரச்சாரத்தையும் முன்னெடுப்பதற்கு முன்னர் அரசர் லட்சுமி கோவிலில் பிரார்த்தனை செய்தார். கோட்டைக்குள் முக்கியமான நினைவுச்சின்னங்களாக மோதி மஹால், அவத் கானா, அலகானந்த அரண்மனை, கோருகொண்டா அரண்மனை போன்றவையும், கோட்டைக்கு வெளியே கடிகார கோபுரம் என்று அழைக்கப்படும் வெற்றி கோபுரம் ஆகியவையும் உள்ளன. கோட்டைக்கு வெளியே உள்ள இரண்டு முக்கியமான வரலாற்று நினைவுச்சின்னங்களான மொட்டுக்கோவில்லு கோயில் மற்றும் பெர்லா இல்லம் ஆகியவையும் நகர எல்லைக்குள் உள்ளன.
கேள்வி: விஜயநகரம் கோட்டை - வாயில்கள் பற்றி விளக்கவும்.
பதில்: கோட்டையின் இரண்டு முக்கிய வாயில்கள் நேர்த்தியான ராஜஸ்தானி பாணியிலான கட்டிடக்கலையில் கட்டப்பட்டுள்ளன. கிழக்கு பிரதான வாயில் "நகர் கானா" என்று அழைக்கப்படுகிறது. ஏனெனில் அதன் மேல் ஒரு முரசு கோபுரம் உள்ளது. இது அரச உத்தரவுகளையும் அரச விருந்தினர்களின் வருகையையும் மக்களுக்கு தெரிவிக்கிறது. மேற்கு வாயில் விஜயநகர கோட்டையின் பின்புற நுழைவாயில் ஆகும். இந்த நுழைவாயில் ராஜஸ்தானி பாணியில் மேலே ஒரு கூடாரம் கட்டப்பட்டுள்ளது. இந்த வாயில் அரச கல்லறைகளுக்கான நுழைவு மற்றும் தகனத்திற்காக இறந்த உடல்களை வெளியேற்றுவதற்கான ஒரு பாரம்பரிய நுழைவாயில் ஆகும். கடந்த காலத்தில் இருந்த ஒரு அகழிக்கு பதிலாக, இப்போது மேற்கு வாசல் வரை முறையான பூங்கா அமைக்கப்பட்டுள்ளது.
கேள்வி: விஜயநகரம் கோட்டை - மோதி மஹால் பற்றி விளக்கவும்.
பதில்: மோதி மஹால் என்பது அரச நீதிமன்றம் அல்லது தர்பார் மண்டபம் ஆகும், இது 1869இல் மூன்றாம் விஜயராம ராஜுவால் கட்டப்பட்டது. இந்த மண்டபத்தின் நுழைவாயிலில் இரண்டு பளிங்கு சிலைகள் உள்ளன. இது கடந்த கால மகிமையைக் குறிக்கும் ஒரு நினைவுச்சின்னமாகும். மகாராஜா அலக் நாராயண் கலை மற்றும் அறிவியல் சங்கத்திற்கு (மான்சாஸ் அறக்கட்டளை) விஜயநகரத்தின் ராஜா சாகிப் நன்கொடையாக வழங்கினார். இப்போது அதன் முதல் மாடியில் பெண்களுக்கான கல்லூரி ஒன்று செயல்பட்டு வருகிறது. கோட்டையிலிருந்து ஆட்சி செய்த கடந்தகால மன்னர்களின் கலைப்பொருட்களைக் கொண்ட ஓர் அருங்காட்சியகமும் இங்கு உள்ளது.
கேள்வி: விஜயநகரம் கோட்டை - அவுத் கானா பற்றி தகவல் சொல்.
பதில்: விஜயநகரத்தின் அரசர்களின் செழிப்பான அரச அரண்மனைதான் அவுத் கானா. இந்த அரண்மனையின் ஒரு தனித்துவமான பகுதி அரசர்களின் பிரத்யேகக் குளியலறையாகும். இது பூல் பாக் அரண்மனையை ஒட்டிய எண்கோண கல் அமைப்பாகும். இந்த அமைப்பு 50 அடி (15 மீ) உயரத்தில் கற்களால் கட்டப்பட்டுள்ளது. மேலும் சுழல் படிக்கட்டும் உள்ளது. இது மேலே உள்ள நீர் தொட்டிக்குச் செல்ல வழிவகுக்கிறது. அருகிலுள்ள கிணற்றிலிருந்து தண்ணீரை நீர் தொட்டிக்குள் செலுத்துகிறார்கள்.
கேள்வி: விஜயநகரம் கோட்டை - அலகானந்த அரண்மனை குறித்து விரிவாக சொல்லுங்கள்.
பதில்: அலகானந்த அரண்மனை அரச விருந்தினர்களுக்காக நடைபாதைகளுடன் நன்கு அமைக்கப்பட்ட தோட்டத்திற்குள் பட்டு பாணியில் அமைக்கப்பட்டுள்ளது. இந்த அரண்மனையின் உரிமையைப் பயன்படுத்தி இதன் மைதானத்திற்குள், சமீபத்திய ஆண்டுகளில் ஒரு வான்வழிப் பாதை அமைக்கப்பட்டுள்ளது. எவ்வாறாயினும், இப்போது இந்த அரண்மனையில் ஆந்திர பிரதேச ஆயுத காவல்துறையின் 5 வது படைப்பிரிவு உள்ளது.
கேள்வி: விஜயநகரம் கோட்டை - கோருகொண்டா அரண்மனை பற்றி தகவல் சொல்.
பதில்: அலகானந்த அரண்மனைக்கு அருகில் கோருகொண்டா அரண்மனை உள்ளது. இந்த அரண்மனையைச் சுற்றியுள்ள நிலம் (சுமார் 1,000 ஏக்கர்) விளையாட்டு மைதானமாகப் பயன்படுத்தப்படுகிறது. நன்கு வளர்க்கப்பட்ட தோட்டங்களைக் கொண்டுள்ள இந்த நிலத்தில் பாதுகாப்புப் படையில் சேர விரும்பும் இளைஞர்களுக்கு பயிற்சி அளிக்க ஒரு பள்ளி உள்ளது.
கேள்வி: விஜயநகரம் கோட்டை - காந்தா கம்பம் என்பது என்ன?
பதில்: இலண்டன் உள்ள பிக் பென் மணிக்கூண்டு வரிசையில் வடிவமைக்கப்பட்ட கடிகார கோபுரம் தான் காந்தா ஸ்தம்பம். பிரித்தானியாவின் இந்தியப் பேரரசு போது இலண்டன் அடிக்கடி சென்ற விஜயநகரத்தின் அரசர்கள் இதைக் கட்டினர். இது நகரின் மையப்பகுதியில் கோட்டையின் எல்லைக்கு வெளியே அமைந்துள்ளது. 1885ஆம் ஆண்டில் மணற்கற்களால் கட்டப்பட்ட எண்கோண கோபுரம் 68 அடி (21 மீ) உயரத்தை எட்டுகிறது. இது கடந்த காலத்தில் மேலே வெள்ளை நிறத்தில் வரையப்பட்டிருந்தது, ஆனால் இப்போது வெளிர் மஞ்சள் மற்றும் சிவப்பு வண்ணம் பூசப்பட்டுள்ளது.